b'\n_START_ARTICLE_\nMcadd\n_START_PARAGRAPH_\nMCADD er en defekt i fedtforbr\xc3\xa6ndingen, der g\xc3\xb8r, at de mellemlange k\xc3\xa6der i det fedt, man spiser, ikke kan forbr\xc3\xa6ndes. Det betyder derfor noget, hvad man spiser, og hvor ofte man spiser. Popul\xc3\xa6rt sagt h\xc3\xb8rer MCADD med i familien af stofskiftesygdomme._NEWLINE_MCADD st\xc3\xa5r for: Mellemk\xc3\xa6det Acyl-CoA Dehydrogenase Defekt (p\xc3\xa5 dansk) eller Medium-chain acyl-coenzyme A dehydrogenase deficiency (p\xc3\xa5 engelsk)._NEWLINE_I Danmark bliver alle sp\xc3\xa6db\xc3\xb8rn screenet for MCADD i deres 48-72. levetime. Behandlede b\xc3\xb8rn har gode prognoser. Alle b\xc3\xb8rn med MCADD i Danmark er tilknyttet Center for sj\xc3\xa6ldne handicaps p\xc3\xa5 Rigshospitalet. Der er (2009) ca. 60 familier med MCADD i Danmark, og tallet \xc3\xb8ges med ca. 3-6 familier om \xc3\xa5ret._NEWLINE_Behandlingen af MCADD kr\xc3\xa6ver, at man overholder visse di\xc3\xa6t- og fasteregler og is\xc3\xa6r, at man ved, hvad der skal g\xc3\xb8res, n\xc3\xa5r barnet bliver sygt (af helt almindelige b\xc3\xb8rnesygdomme, vira, infektioner ...)'